Die span van die Rosestad het van die begin af spiere gebult en dit was duidelik dat indien iemand die kroon wil dra hy eers vir Grey sou moes verslaan. Hy het die Hoërskool Rustenburg (52-0) en Noordheuwel van Krugersdorp (42-5) behoorlik in sy twee groepwedstryde kaf gedraf.
Paarl Boishaai het sy plek in die eindstryd met 'n oorwinning van 28-14 oor Helpmekaar-kollege van Johannesburg bespreek. Nories het Helpies in die uitspeelwedstryd om die derde posisie met 21-14 geklop om die toernooi as die beste van noord van die Vaalrivier af te sluit.